armvectores/hy_wikipedia_2023 huggingface dataset:
Պահնորդական բաժանմունք

Հանրային անվտանգության և կարգուկանոնի վարչություն (ռուս.՝ Отделение по охранению общественной безопасности и порядка) հայտնի նաև՝ Պահնորդական բաժանմունք, Օխրանկա (ռուս.՝ Отделение по охранению общественной безопасности и порядка, ռուս.՝ Охранное отделение, Охранка), անվանումներով, քաղաքական հետախուզության տեղական մարմին ցարական Ռուսաստանում, որը ենթարկվում էր Ոստիկանության դեպարտամենտին։
Առաջին Պահնորդական բաժանմունքները ստեղծվել են Սանկտ Պետերբուրգում (1866), Մոսկվայում և Վարշավայում (1880)․ առ 1914 թվականը գոյություն է ունեցել 26 բաժանմունք (արտադրական և մշակութային կենտրոններում)։
Պահնորդական բաժանմունքի հիմնական խնդիրն էր հեղափոխական կազմակերպություններ և առանձին հեղափոխականներ հայտնաբերելը։ Բաժանմունքներն ունեին արտաքին հետախուզության գործակալներ (ֆիլյորներ) և գաղտնի գործակալներ, որոնք գործում էին քաղաքական կուսակցություններում։ Պահնորդական բաժանմունք վերացել է 1917 թվականի Փետրվարյան հեղափոխությունից հետո։
Ժորդանյան կոր

Ժորդանյան կոր, հարթության կետերի բազմություն, որոնց կոորդինատները որոշվում են  
  
    
      
        x
        =
        φ
        (
        t
        )
        ,
        y
        =
        ψ
        (
        t
        )
      
    
    {\displaystyle x=\varphi (t),y=\psi (t)}
   հավասարումներով, ուր 
  
    
      
        φ
      
    
    {\displaystyle \varphi }
   և 
  
    
      
        ψ
      
    
    {\displaystyle \psi }
  -ն որևէ 
  
    
      
        [
        a
        ,
        b
        ]
      
    
    {\displaystyle [a,b]}
   հատվածում փոփոխվող 
  
    
      
        t
      
    
    {\displaystyle t}
   արգումենտի անընդհատ ֆունկցիաներ են։ Այլ կերպ՝ Ժորդանյան կորը 
  
    
      
        [
        a
        ,
        b
        ]
      
    
    {\displaystyle [a,b]}
  
հատվածի անընդհատ պատկերն Է։ Սա «անընդհատ կոր» հասկացության մաթեմատիկորեն խիստ սահմանումներից է։
Սակայն կորի սովորական պատկերացման հետ Ժորդանյան կորը կարող է ոչ մի ընդհանրություն չունենալ, օրինակ, այն կարող է անցնել որևէ քառակուսու բոլոր կետերով։ Եթե Ժորդանյան կորի 
  
    
      
        t
      
    
    {\displaystyle t}
   պարամետրի տարբեր արժեքներին համապատասխանող կետերը տարբեր են, այսինքն՝ այն չունի բազմապատիկ կետեր, ապա Ժորդանյան կոր կոչվում է պարզ աղեղ։ Վերջինս հատվածի հոմեոմորֆ պատկերն է։
Եթե Ժորդանյան կորի 
  
    
      
        t
        =
        a
      
    
    {\displaystyle t=a}
   և 
  
    
      
        t
        =
        b
      
    
    {\displaystyle t=b}
   արժեքներին համապատասխանող կետերը համընկնում են, իսկ մյուսները տարբեր են իրարից և (
  
    
      
        φ
        (
        a
        )
        ,
        ψ
        (
        b
        )
      
    
    {\displaystyle \varphi (a),\psi (b)}
  ) կետից, ապա Ժորդանյան կորը կոչվում է պ ա ր զ  փակ  կ ո ն տ ու ր։ Այս տիպի Ժորդանյան կորը շրջագծի հոմեոմորֆ պատկերն է։ Ֆրանսիացի մաթեմատիկոս Մ. է. Կ. Ժորդանը, որի անունով էլ կոչվում է Ժորդանյան կոր, 1882-ին ապացուցել է, որ յուրաքանչյուր պարզ փակ կոնտուր հարթությունը բաժանում է երկու տիրույթի, որոնցից մեկը այդ կորի նկատմամբ համարվում է ներքին, իսկ մյուսը՝ արտաքին (Ժորդանի թեորեմ)։
Գործարան № 88

Գործարան № 88, ստեղծվել է գործարան № 8-հրապարակի հատվածում, որը տեղափոխվել էր Ուրալ։ Այս արտադրական տարածքում Դմիտրի Ուստինովի նախաձեռնությամբ 1942 թվականին  տարհանվում է Լենինգրադի «Արսենալ» գործարանը ։ Այս անունով գոյություն է ունեցել 1942-1966 թթ։


== Պատմություն ==
1946 թվական — Գործարան № 88-ին կից ստեղծվում է Մեքենաշինության գիտահետազոտական ինստիտուտը։
1956 թվական — Գործարան № 88-ին կից ստեղծվում է «Էներգիա» հրթիռատիեզերական կորպորացիան։
1966 թվական — Կույբիշևի մասնաճյուղի գործարան № 88-ը (Փորձարարական մեքենաշինության գործարան)  (գլխավոր կոնստրուկտոր Ի. Կոզլով ) և «Էներգիա» հրթիռատիեզերական կորպորացիան (ОКБ-1) վերափոխվում են «Էներգիա» Կենտրոնական կոնստրուկտորային փորձարարական մեքենաշինության բյուրոյի(ЦКБЭМ).
1974 թվական — «Էներգիա» Կենտրոնական կոնստրուկտորային փորձարարական մեքենաշինության բյուրոյի վերափոխում
1994 թվական — Սերգեյ Կորոլյովի անվան «Էներգիա» գիտարտադրական միավորման վերափոխում


== Հրթիռային արտադրանք ==
1946 — 1972 թվականներ —առաջին՝ տարբեր տեսակի  բալիստիկ հրթիռներ (մարտավարական նշանակության շարժական ցամաքային համալիրներից մինչև սուզանավերի բալիստիկ հրթիռներ և ջերմամիջուկային զենքի ռազմավարական միջմայրցամաքային կրիչներ)։


== Հրթիռային առաջին կոմպլեքսներ ==
1950 թվական— առաջին բալիստիկ հրթիռ  Р-1
1952 թվական — բալիստիկ հրթիռ Р-2
1955 թվական —բալիստիկ հրթիռ Р-11 ցամաքային զորքերի համար
1956 թվական —բալիստիկ հրթիռР-5М միջուկային լիցքով
1958 թվական — բալիստիկ հրթիռ Р-11М բջջային տարբերակով
1959 թվական— բալիստիկ հրթիռ Р-11ФМ սուզանավերի համար
1960 թվական —Առաջին միջմայրցամաքային հրթիռ Р-7
1960 թվական — Միջմայրցամաքային հրթիռ Р-7А
1965 թվական—  Միջմայրցամաքային հրթիռ Р-9А
1968 թվական —  Միջմայրցամաքային հրթիռ РТ-2 պինդ վառելիքով
1972 թվական—  Միջմայրցամաքային հրթիռ РТ-2П


== Գործարանի ղեկավարներ ==
1942—1946 թթ.— տնօրեն Ա. Կալլիստրատով
1946—1966 թթ. —հրթիռատիեզերական համակարգերի  գլխավոր կոնստրուկտոր- Սերգեյ Կորոլյով


== Ծանոթագրություններ ==
Ալ

Անվան այլ կիրառումների համար տե՛ս՝ Ալ (այլ կիրառումներ)Ալ (երբեմբ նաև ալք), առասպելական կենդանիներ կամ չար ոգիներ՝ մի շարք ժողովուրդների հին հավատալիքներում։ Պարսիկների պատկերացմամբ՝ կնոջ կերպարանքով ժանտատեսիլ կենդանիներ են, ըստ վրացիների՝ անտառային ոգի։ Ալերը լինում են երկու սեռի, ինչպես հռոմեական ստրիգներն ու սիլվաները։ Հայոց ժողովրդական հավատալիքներում Ալերը բրդոտ են, կես–մարդկային, կես–կենդանական կերպարանքով, հրեղեն աչքով, պղնձե եղունգներով։ Համարվել են թշնամի՝ առանձնապես ծննդկան կանանց և նորածինների։ Այս հավատքը ծագել է նախապատմական ժամանակներում՝ մարդու և շրջապատող աշխարհի մասին մութ պատկերացումներից։ Նույնչափ հին են այդ ոգիներից պաշտպանվելու հմայական միջոցները (օրինակ, ծննդկանի բարձի տակ երկաթե իրեր դնել)։ Պահպանվել են բերանից «ծննդկանի աղոթքներ», գրավոր հմայեկներ։ Ըստ ժողովրդական հավատալիքի, ծննդկանին օգնում են նաև բարի ոգիները՝ երկու աղջիկներ (Ուրբաթամուտն ու Չորեքմուտը) և նրանց կրտսեր եղբայրը (Կիրակմուտը)։ Այստեղ նկատելի են ծննդկան կանանց խնամակալ Աստղիկ դիցուհու և նախնիների պաշտամունքի հետքերը։ Կան նաև զրույցներ Ալերի մասին։ Այս հավատքը հայերից անցել է քրդերին «ալք» անվանումով։
Սենտ Էֆեմի

Սենտ Էֆեմի (ֆր.՝ Sainte-Euphémie), համայնք Ֆրանսիայում, գտնվում է Ռոն Ալպեր մարզի Էն գավառում։ Մտնում է Ռեյրյո կանտոնի կազմի մեջ։ Բուրակ ան Բրես շրջանի կոմունա։
Համայնքի INSEE կոդ՝ 01353։


== Աշխարհագրություն ==
Կոմունան Փարիզ քաղաքից գտնվում է 370 կմ հարավ-արևելք, Լիոն քաղաքից 24 կմ դեպի արևելք, 45 կմ հարավ-արևելք Բուրկ ան Բրեսից։


== Կլիմա ==
Կլիման կիսացամաքային է՝ ցուրտ ձմեռներով և տաք ամառներով։ Կոմունայում անձրևներ հաճախ չեն լինում, հիմնականում՝ ամռան ամիսներին։


== Բնակչություն ==
Համայնքի բնակչությունը 2010 թվականին կազմում էր 1482 մարդ։


== Վարչակազմ ==


== Տնտեսություն ==
2010 թվականի տվյալներով 1003 աշխատունակ տարիքի մարդկանցից (15-64 տարեկան) 753-ը տնտեսապես ակտիվ էին, 250-ը անգործունակ (Ակտիվության ցուցանիշը — 75,1%, 1999 թվականին եղել է՝ 70,8%)։ 753 աշխատունակ բնակիչներից 720-ը աշխատում էին (374 տղամարդ և 346 կին), անաշխատանք էին 33-ը (14 տղամարդ և 19 կին)։
250 անգործունակ մարդկանցից 121-ը աշակերտներ կամ ուսանողներ են, 77-ը թոշակառու, 52-ը անաշխատունակ էին այլ պատճառներով։


== Տեսարժան վայրեր ==
Սուրբ Եվֆիմիի եկեղեցի (1874 թվական)։ Պատմական հուշարձան 2012 թվական։


== Պատկերասրահ ==

		
		
		
		
		


== Ծանոթագրություններ ==


== Արտաքին հղումներ ==
Официальный сайт (ֆր.)
«Сент-Эфеми» (ֆրանսերեն)։ Վերցված է 2014-05-19 
«Сент-Эфеми» (ֆրանսերեն)։ cassini.ehess.fr։ Վերցված է 2014-05-19
Կրինիչնոե (այլ կիրառումներ)

Կրինիչնոե, կարող է վերաբերել՝

Կրինիչնոե - գյուղ, Ուկրաինայի Դոնեցկի մարզի Արտյոմովսկիում
Կրինիչնոե - գյուղ, Ուկրաինայի Խարկովի մարզի Բալակլեյայի շրջանում
Կրինիչնոե - գյուղ, Ուկրաինայի Կիրովոգրադի մարզի Ուստինովի շրջանում
Կրինիչնոե - գյուղ, Ուկրաինայի Ղրիմի Ինքնավար Հանրապետության Բելոգորսկի շրջանում
Կրինիչնոե - գյուղ, Ուկրաինայի Պոլտավայի մարզի Կոբելյակի շրջանում
Կրինիչնոե - գյուղ, Ուկրաինայի Սումիի մարզի Տրոստյանեցի շրջանում
Կրինիչնոե - գյուղ, Ուկրաինայի Վոլինի մարզի Մանևիչի շրջանում
Վասիլևկա (գյուղ, Գրուշաևի գյուղական խորհուրդ)

Անվան այլ կիրառումների համար տե՛ս՝ ՎասիլևկաՎասիլևկա (ուկրաիներեն՝ Василівка), գյուղ Ուկրաինայի Խարկովի մարզի Կուպյանսկի շրջանում։ Հիմնադրվել է 1675 թվականին։
2001 թվականի տվյալներով Վասիլևկա գյուղում բնակվում էր 66 մարդ։ Բնակավայրը զբաղեցնում է 0,22 կմ² տարածք։ Բնակչության խտությունը կազմում էր 300 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Սեմինարիա

Սեմինարիա ( լատ.՝ seminarium — օջախ, օրրան, փոխաբերական իմաստով՝ դպրոց), որոշ հատուկ միջնակարգ ուսումնական հաստատությունների անվանում։ Սեմինարիա են կոչվում նաև քրիստոնեության միջնակարգ հոգևոր ուսումնական հաստատությունները։
Incredibox

Incredibox, երաժշտական բիթբոքս խաղ և կայք է, որը մշակվել և հրապարակվել է ֆրանսիական So Far So Good (SFSG) ընկերության կողմից։ Խաղի ընթացքը բաղկացած է որոշակի երաժշտական հատվածներ պարունակող սրբապատկերներ կերպարների վրա քարշ տալուց՝ այդպիսով ստանալով տարբեր կոմպոզիցիաներ։ Խաղացողը կարող է գտնել համակցություններ՝ անիմացիոն բոնուսները բացելու համար, ինչպես նաև ձայնագրել միքսեր՝ վարկանիշային աղյուսակում մասնակցելու համար։ Հասանելի է նաև ավտոմատ ռեժիմ, որը պատահականորեն ստեղծում է կոմպոզիցիա։


== Պատմություն ==
2009 թվականին երեք հոգուց բաղկացած թիմը՝ կոմպոզիտոր և երգիչ Փոլ Մալբուրե (ֆրանսերեն՝ Paul Malburet, հայտնի է նաև Incredible Polo կեղծանունով), ծրագրավորող Ալան Դյուրան (ֆրանսերեն՝ Allan Durand) և դիզայներ Ռոման Դելամբիլին (ֆրանսերեն՝ Romain Delambily) որոշել է. ստեղծել ինտերակտիվ երաժշտական ​​վեբ հավելված՝ ձեր ստեղծագործական հմտությունները համատեղելու համար։ 1.0 տարբերակի թողարկումից ընդամենը մեկ տարի անց խաղը, որը կոչվում է «Incredibox», ճանաչում ստացավ մեծ թվով օգտատերերի շրջանում և բազմաթիվ դրական արձագանքներ։
2011 թվականին Ալանը, Ռոմանը և Փոլը հիմնեցին So Far So Good-ը, որպեսզի կենտրոնանան իրենց արտադրանքի հետագա զարգացման վրա՝ այն դարձնելով «պրոֆեսիոնալ» (ինչպես Ալանը հետագայում խոստովանեց տեսազրույցում), ինչպես նաև աշխատելով այլ մուլտիմեդիա նախագծերի վրա։ Վերջին երեք տարիների ընթացքում (2012-ից 2014 թվականներին) ընկերությունը թարմացրել է իր կայքը երեք նոր տարբերակներով՝ «Little Miss», «Sunrise» և «The Love», որոնցից յուրաքանչյուրը ունի յուրահատուկ հնչյուններ և կերպարների ձևավորում, ինչպես նաև նոր տարբերակ։ առանձնահատկություններ. ձայնագրել ձեր սեփական միքսերը, որը թույլ է տալիս դրանք կիսել այլ օգտվողների հետ և ավտոմատ ռեժիմ, որը ստեղծում է պատահական մեղեդի։
2016 թվականին So Far So Good-ը թողարկեց Incredibox-ը որպես iOS պլատֆորմի բջջային սարքերի համար նախատեսված հավելված, որը հետագայում ներառեց նոր ոճ՝ «Բրազիլիա»։ 2017 թվականի դեկտեմբերի 15-ին խաղը տեղափոխվեց Android և հասանելի դարձավ Google Play հավելվածների խանութում, իսկ 2018 թվականի մարտի 5-ին թողարկվեց «Alive» 6.0 տարբերակը։ Նույն 2018 թվականին թիմը վերաթողարկեց 1.0 տարբերակը՝ դրան ավելացնելով նոր հնչյուններ և վերագրանցելով հինները։ 2018 թվականի նոյեմբերի 15-ին խաղի desktop տարբերակը թողարկվեց MacOS-ի համար, իսկ դեկտեմբերի 5-ին՝ Windows-ի համար։


== Ծանոթագրություններ ==
Արթուր Հովակիմյան

Արթուր Հովակիմյան (մայիսի 31, 1983(1983-05-31), Բաքու, Ադրբեջանական ԽՍՀ, ԽՍՀՄ), հայ երաժիշտ։ Ծնվել է 1983 թ. մայիսի 31-ին Բաքվում։ 5 տարեկանից տեղափոխվել է Արցախ։ 14 տարեկան հասակից սկսել է նվագել ակորդեոն։ Նվագել է Շուշիի ժողովրդական գործիքների նվագախմբում։ 2003 թ. նվագել է Արցախի «Ռոկ» խմբում։ 2006 թ. տեղափոխվել է Երևան և նվագում է «Ռեինկարնացիա» ռեգգի խմբում։ 2009 թ-ից աշխատում է երաժիշտ Եվա Սուջյանի հետ։ Համագործակցում է նաև «Jinny Style» խմբի հետ։
Հայրապետ Նավասարդյան

Հայրապետ Արգամի Նավասարդյան, (մարտի 28, 1964 Ամբերդ, Արմավիրի մարզ - հուլիսի 24, 1993 «Բախդիլի» բարձունք (ԼՂՀ Հադրութի շրջան), ազատամարտիկ։
1989-92-ին Էջմիածնի կամավորական ջոկատի ազատամարտիկ, 1992-93-ին՝ Էջմիածնի կամավորական 5-րդ բրիգադի գումարտակի ՀՕՊ-ի պետ, 1993-ից՝ նույն գումարտակի հրամանատար։ Մասնակցել է Հադրութի, Մարտակերտի շրջանների ինքնապաշտպանական և Շուշիի ազատագրական մարտերին։ Հետմահու պարգևատրվել է ԼՂՀ «Մարտական խաչ» 1-ին աստիճանի շքանշանով, «Մայրական երախտագիտություն Արցախի քաջորդիներին» հուշամեդալով։ Թաղված է Ամբերդում։
Կորնեևկա (այլ կիրառումներ)

Կորնեևկա, կարող է վերաբերել՝


== Ուկրաինայի բնակավայրեր ==
Կորնեևկա - գյուղ, Ուկրաինայի Ղրիմի Ինքնավար Հանրապետության Սովետսկիի շրջանում
Կորնեևկա - գյուղ, Ուկրաինայի Պոլտավայի մարզի Գրեբյոնկայի շրջանում


== Ռուսաստանի բնակավայրեր ==
Կորնեևկա - գյուղ Ռուսաստանի Բաշկորտոստան հանրապետության Մելեուզովսկի շրջանի կազմում։
Կորնեևկա - գյուղ Ռուսաստանի Բաշկորտոստան հանրապետության Ստերլիբաշևսկի շրջանի կազմում։
Կորնեևկա - գյուղ Ռուսաստանի Սմոլենսկի մարզի Ռոսլավլսկի շրջանի կազմում։
Ինչ են ուզում կանայք

«Ինչ են ուզում կանայք» (անգլ.՝ What Women Want), ռեժիսոր Նենսի Մեյերսի ֆիլմերից, որի գլխավոր դերերը մարմնավորում են Մել Գիբսոնը, Հելեն Հանտը, Մարիսա Թոմեյը, Լորեն Հոլին, Մարկ Ֆոյերսթինը, Ալան Ալդան, Բեթ Միդլերը, Էշլի Ջոնսոնը, Դելտա Բուրկը, Վալերի Պերայնը։


== Սյուժե ==
Կանանց խելքահան անող Նիք Մարշալն իրեն համարում է Աստծո պարգև մոլորակի գեղեցիկ սեռի համար։ Նա զբաղվում է գովազդներով և հասել է իր կարիերայի գագաթնակետին և սպասում է ստանալու պաշտոնի բարձրացում։ Բայց գործակալությունը այլ կերպ է մտածում։ Նրանց կարծիքով կանացի ապրանքների գովազդի գործում ամենալավը կհասկանա կինը և Նիքին նոր պաշտոն չեն տալիս։ Այդ պաշտոնը զբաղեցնում է գովազդային գործում տաղանդավոր խորհրդատու և շատ հմայիչ կին Դարսի Մակգուայրը։ Արդյունքում Դարսին նաև դառնում է Նիքի ղեկավարը։
Նոր ղեկավարը իր հպատակներին տալիս է կանացի պարագաներ և առաջարկում է նրանց մտնել կանացի մաշկի մեջ, որպեսզի ավելի լավ հասկանան, թե ինչ են ուզում կանայք։ Նիքը տանը սկսում է գլուխ կոտրել այդ իրերի վրա, երբ հանկարծ մի դժբախտ պատահար է տեղի ունենում, որից ինքը հազիվ է կենդանի մնում։ Արդյունքում Նիքը ձեռք է բերում մի յուրահատուկ շնորհ։ Նա կարողանում է իմանալ, թե ինչ են մտածում կանայք։ Նիքը սկզբից զայրանում է այդ շնորհի վրա, բայց հետո հասկանում է, թե ինչ հրաշալի բան է այդ։ Նա որոշում է կարդալ Դարսիի մտքերը և գողանալ բոլոր նրա գաղափարները, որպեսզի արդյունքում կարողանա վերադարձնել իրեն հասանելիք պաշտոնը։ Բայց երբ իր ծրագիրն հասնում է ամենաթեժ պահին, Նիքը փոշմանում է, քանի որ հասկանում է, որ սիրահարվել է Դարսիին։


== Դերերում ==


== Ծանոթագրություններ ==


== Արտաքին հղումներ ==
Ինչ են ուզում կանայք(անգլ.) ֆիլմը Internet Movie Database կայքում
«Ինչ են ուզում կանայք»(ռուս.) ֆիլմը ԿինոՊոիսկ կայքում։
Ջուզեպպե Տադդեի

Ջուզեպպե Տադդեի (հունիսի 26, 1916(1916-06-26)[…], Ջենովա, Իտալիա - հունիսի 2, 2010(2010-06-02)[…], Հռոմ, Իտալիա), իտալացի օպերային երգիչ (բարիտոն)։ Հայտնի է հատկապես Մոցարտի, Ռոսսինիի, Վերդիի և Պուչչինիի օպերաներում դերերգերի կատարմամբ։
Տադդեին հավասարապես տպավորիչ էր ինչպես կատակերգական այնպես էլ դրամատիկական դերերում։ Նրա խաղացանկը ներառում էր երկու Ֆիգարոների դերերգերը Մոցարտի «Ֆիգարոյի ամուսնությունը» և Ռոսսինիի «Սևիլյան սափրիչը» օպերաներում, Դոն Ժուանի և Լեպորելլոյի դերերգերը Մոցարտի «Դոն Ժուան» օպերայում, Բելկորեի և Դուլկամարայի դերերգերը Դոնիցետտիի «Սիրո ըմպելիք» օպերայում, Էրնանիի, Մակբեթի, Ռիգոլետտոյի, Ֆալստաֆի դերերգերը Վերդիի համանուն օպերաներում, ինչպես նաև Ամոնասրոյի և Յագոյի դերերգերը Վերդիի «Աիդա» և «Օթելլո» օպերաներում։ Տադդեին հաջողությամբ հանդես է եկել նաև Բարնաբայի (Պոնկիելլի «Ջոկոնդա»), Ժերարի (Ջիորդանո «Անդրե Շենիե») և Սկարպիայի (Պուչչինի «Տոսկա») դերերգերում։
Տադդեիի վոկալ երկարակեցությունը թույլ է տվել նրան շարունակել երգել մինչև ծերություն. այսպես, նա առաջին անգամ հանդես է եկել «Մետրոպոլիտեն օպերայի» բեմի վրա 1985 թ. սեպտեմբերի 25-ին 69 տարեկան հասակում՝ կատարելով Ֆալստաֆի դերերգը։
Տադդեին թողել է բազմաթիվ ձայնագրություններ։


== Ծանոթագրություններ ==
Բրուս է Վիլարե

Բրուս է Վիլարե (ֆր.՝ Brousses-et-Villaret), համայնք Ֆրանսիայի Օկսիտանիա մարզի Օդ գավառում։
Բնակչությունը 2008 թվականի դրությամբ կազմում է 315 մարդ, բնակչության խտությունը` 28.23 մարդ/կմ²։ Բնակավայրը զբաղեցնում է 11.16 կմ² տարածք։


== Աշխարհագրություն ==
Գտնվում է Փարիզ քաղաքից 620 կմ հարավ, Մոնպելիե քաղաքից` 135 կմ արևմուտք, Կարկասոն քաղաքից` 17 կմ հյուսիս-արևմուտք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 196 աշխատունակ (15-64 տարեկան) բնակիչ, որոնցից ակտիվ էին 147-ը, իսկ ոչ ակտիվները` 49։ Ակտիվության ցուցանիշը կազմում է 75,0 %։ 147 աշխատունակ մարդկանցից աշխատել է 127 անձ (68 տղամարդ և 59 կին)։ Գործազուրկ են եղել 20 անձ (12 տղամարդ և 8 կին)։ 49 անաշխատունակներից 14-ը եղել են աշակերտներ կամ ուսանողներ, 21-ը` թոշակառուներ, իսկ 14-ը չեն աշխատել տարբեր պատճառներով։


== Տես նաև ==
Օդ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Ցավ (ֆիլմ)

Անվան այլ կիրառումների համար տե՛ս՝ Ցավ (այլ կիրառումներ)Ցավ (անգլ.՝ Hurt), թրիլլեր, դրամա։ Ֆիլմը նկարահանել է ռեժիսոր Բարբառա Ստեպանսկին 2009 թվականին։ Գլխավոր դերերում են Մելորա Ուոլտերսը և Ուիլիամ Մեյպոտերը։ 


== Դերերում ==


== Ծանոթագրություններ ==


== Արտաքին հղումներ ==
«Ցավը» IMDb-ում
Պաշտոնական կայք Archived 2007-07-02 at the Wayback Machine.
Թուրքական Կարմիր կիսալուսին

Թուրքական Կարմիր Կիսալուսին (թուրքերեն՝ Türkiye Kızılay Derneği), բուժօգնության թուրքական խոշորագույն կազմակերպությունը, որը հանդիսանում է Կարմիր խաչի և կարմիր մահիկի միջազգային շարժման մի մասը։


== Պատմություն ==
«Թուրքական Կարմիր Կիսալուսինը» ստեղծվել է 1868 թվականի հունիսի 11-ին Օսմանյան կայսրությունում՝ Osmanlı Yaralı ve Hasta Askerlere Yardım Cemiyeti (Վիրավորների և հիվանդ զինծառայողների օսմանյան կազմակերպություն)։ Դրանից հետո կազմակերպությունը փոխել է իր անունը մի քանի անգամ։ 1877 թվականին կոչվել է Osmanlı Hilal-i Ahmer Cemiyeti (Կարմիր կիսալուսնի օսմանյան կազմակերպություն)։ 1947 թվականին վերանվանվել է Türkiye Kızılay Cemiyeti (Թուրքական Կարմիր Կիսալուսին), որը վերակազմակերպվեց արդեն անկախ Թուրքիայի ժամանակահատվածում։ Վերակազմակերպումը տեղի է ունեցել Մուստաֆա Քեմալ Աթաթուրքի հրամանով։ Առաջին նախագահը եղել է ազգությամբ հույն Մարկո փաշան (Մարկոս Ապոստոլիդիս)։


== Կառուցվածք ==
Թուրքական Կարմիր Կիսալուսինը գլխավորում է 11 անձանցից բաղկացած խորհուրդը (Yönetim Kurulu): Ներկայումս խորհրդի նախագահը հանդիսանում է Թեքին Քյուչյուքալին։ Գոյություն ունեն նաև Կարմիր կիսալուսնի վերահսկողական խորհուրդ (Denetim Kurulu), տնօրենների կառավարման գլխավոր խորհուրդ (Genel Müdürlük) և կանանց ու երիտասարդների հարցերով խորհուրդ։ Կազմակերպության կառավարական մարմինը գտնվում է երկրի մայրաքաղաք Անկարայում։ Թուրքիայի ողջ տարածքում գործում է կազմակերպության շուրջ 650 ստորաբաժանում։ Բարձրագույն մարմինը համարվում է բարձրագույն խորհուրդը (Genel Kongre), որի անդամ հանդիսանում են Կարմիր կիսալուսնի կառավարական մարմնի անդամները։
Կազմակերպության հիմնական նպատակներն են՝

Թուրքական Կարմիր Կիսալուսինը հումանիտար կազմակերպություն է, որը տրամադրում է օգնություն բոլոր նրանց, ովքեր ունեն դրա կարիքը, մոբիլիզացնելով կազմակերպության ուժերը և ռեսուրսները, պաշտպանելու մարդու արժանապատվությունը ցանկացած ժամանակ, ցանկացած վայրում, ցանկացած իրավիճակում և նպաստում է կազմակերպության կարողության բարձրացումը աղետների հաղթահարման ժամանակաշրջանում։Թուրքական կարմիր կիսալուսնի աշխատանքը հիմնվում է նաև յոթ հիմնական կանոնների վրա, որոնք ընդունվել են Կարմիր Խաչի համայնքի XX միջազգային կոնֆերանսի ժամանակ Վիեննայում։ Այդ հիմնական կանոններն են հումանիզմը, անկուսակցակացությունը, չեզոքությունը, անկախությունը, կամավորականությունը, միավորվածությունը և ունիվերսալությունը։


== Գործունեության ոլորտները և ֆինանսավորումը ==
Թուրքական Կարմիր Կիսալուսինը իր առջև դրել է խնդիր, ցուցաբերելու հնարավոր օգնություն, հաղթահարելու բնական աղետները և դրանց հետևանքները, դոնորության կազմակերպումը, առողջության վերականգնմանը ուղղված միջոցառումներ (վերակենդանացում), սանիտարիայի, առողջության հիգիենայի ոլորտներում տեղեկատվական գործունեության իրականացում։ Թուրքական Կարմիր Կիսալուսնի ֆինանսավորումը ոչ թե պետության, այլ մասնավոր նվիրատվությունների, անդամավճարների, բարեգործական հավաքների, դրոշմանիշների թողարկման միջոցով և այլն։


== Ծանոթագրություններ ==


== Արտաքին հղումներ ==
Կազմակերպության պաշտոնական կայք էջը
Բելսկի (գյուղ, Կարմասկալինսկի շրջան)

Անվան այլ կիրառումների համար տե՛ս՝ ԲելսկիԲելսկի (ռուս.՝ Бельский, բաշկիրերեն՝ Бельский), գյուղ Ռուսաստանի Բաշկորտոստան հանրապետության Կարմասկալինսկի շրջանի կազմում։
Բնակչությունը 2009 թվականին գրանցված տվյալներով կազմում էր 445 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Լամփալաշի

Լամփալաշի (վրաց.՝ ლამფალაში), գյուղ Վրաստանում։ Գտնվում է Ռաճա-Լեչխում և Քվեմո Սվանեթ մարզի Լենտեխի շրջանում։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 0 մարդ։


== Ծանոթագրություններ ==
Բոյան (Բալուի գավառ)

Անվան այլ կիրառումների համար տե՛ս՝ Բոյան (այլ կիրառումներ)Բոյան, գյուղ Արևմտյան Հայաստանում, Բալուի գավառակում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Դիարբեքիրի նահանգի հայաբնակ բնակավայրեր


== Ծանոթագրություններ ==
Սպորտ Բոյս ՖԱ

«Սպորտ Բոյս» (անգլ.՝ Sport Boys Association), պերուական ֆուտբոլային ակումբ Կալյաո քաղաքից։ Պերուի մրցաշարի 6-ակի չեմպիոն։


== Պատմություն ==
Ակումբը հիմնդարվել է 1927 թվականի հուլիսի 28-ին Կալյաո քաղաքում։ Ակումբի առաջին տնօրենը Գուալբերտո Լիսսարագան էր։
Սկզբնականում նրանք հանդես էին գալիս կարմրա-դեղնավուն համազգեստով և միայն մի քանի տարի անց թիմի գույնը դարձան սևն ու վարդագույնը։
Համարվում է Պերուի 4-րդ թիմը, մրցանակների քանակով։ Վերջին մեծ հաղթանակը գրավել է 1984 թվականին։ Վերջին տարիներին թիմը չի կարողանում հաջողության գալ։ Չնայած դրանց 1992 և 2001 թվականներին թիմը մասնակցել է Պերուի մրցաշարին, սակայն դուրս է մնացել։


== Հայտնի խաղացողներ ==
 Խորխե Ալկալդե
 Հերոիմո Բարբադիլո
 Ջոննի Վեգաս Ֆերնանդես
 Պաոլո Դե լա Ասա
 Վալերիանո Լոպես
 Հուլիո Մելենդես (1963-1964)
 Խուան Խոսե Մունյանտե
 Օսվալդո Ռամիրես
 Սանտիագո Սալասար
 Օտտորինո Սարտոր (1981)


== Արտաքին հղումներ ==
Պաշտոնական կայք
Երկրպագուների կայքը Archived 2014-02-13 at the Wayback Machine.
Թուլմեն

Թուլմեն, գյուղ Արևմտյան Հայաստանում, Կիլիկիայի Ուրֆայի նահանգում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Կիլիկիայի հայաբնակ բնակավայրեր


== Ծանոթագրություններ ==
Մոնտրոզ շրջան (Կոլորադո)

Մոնտրոզ շրջան (անգլ.՝ Montrose County), ԱՄՆ Կոլորադո նահանգի 64 վարչական միավորներից մեկը։ Ընդհանուր տարածությունը 5818 կմ² է, բնակչությունը՝ 41276 մարդ (2010 թ. տվյալներով)։ Շրջկենտրոնն է Մոնտրոզ բնակավայրը։ Կազմավորվել է 1883 թ.։
Մոխովայա փողոց (Մոսկվա)

Մոխովայա (1961-1990-Մարքսի պողոտայի մի մաս), փողոց է Մոսկվայի կենտրոնում։ Փողոցը սկսվում է Կրեմլի Բորովիցկայա աշտարակից, անցնում հյուսիս։ Ձախից Տվերսկայա, Բոլշայա Նիկիցկայա և Վոզդվիզենկա փողոցներն են, ավարտվում է Մանեժնայա հրապարակում։ Շարունակությունը՝ Օխոտնի Ռյադ փողոցն է։ Տները համարակալված են Բորովիցկայա աշտարակից։


== Անվան ծագում ==

Անունն ստացել է 18-րդ դարում  նախկին Կրեմլի Տրոցկի դարպասի Մոխովոյ հրապարակի անունից, որին մոտ էր գտնվում ։  Այլ տվյալներով 17-րդ դարի անվանումն է։ Հնում այստեղ գտնվել է առևտրի կետ, որտեղ վաճառվել է չոր մամուռ փայտե տների ճեղքերը փակելու համար, դրա համար է փողոցը կոչվել է Մամուռի 
(Моховой)։ Մոխովոյ հրապարակը գտնվել է այժմյան Մանեժի շենքի մոտ։


== Պատմություն ==
1961 թվականին ներառված էր Մարքսի պողոտայի կազմում Թատերական ճանապարհի, Որսորդական շարքի և Մոիսևսկայա հրապարակի հետ մեկտեղ։   1990 թվականին փողոցը վերադարձել է պատմական անվանը ։
Սվերդլովի փողոց (Յալթա)

Անվան այլ կիրառումների համար տե՛ս՝ Սվերդլովի փողոց (այլ կիրառումներ)Սվերդլովի փողոց (ռուս.՝ Улица Свердлова), փողոց Ղրիմի Յալթա քաղաքում։ Անվանվել է կոմունիստական կուսակցության և խորհրդային պետության գործիչ Յակով Միխայլովիչ Սվերդլովի (1885-1919) պատվին։ Սկիզբ է առնում Ռուզվելտի փողոցից և ավարտվում Յուժնոբերեժնոյե խճուղու հետ հատումով։ Երկարությունը 3300 մետր է։


== Նկարագրություն ==
Յալթա քաղաքի Սվերդլովի փողոցը սկսվում է Ռուզվելտի փողոցից, հատում Իգնատենկոյի, Դրաժինսկու, Ֆոնտաննայա, Տոլստոյի, Բասեյննայա փողոցները, Սվերդլովի նրբանցքը, Բակունինի անցուղին և ավարտվում Յուժնոբերեժնոյե խճուղու հետ հատումով։ Փողոցում կա համարակալված 101 շինություն։ Երկարությունը 3300 մետր է։
Սվերդլովի փողոցի փոստային դասիչները՝ ‎298600‎ և 298603։
Փողոցն անվանվել է կոմունիստական կուսակցության և խորհրդային պետության գործիչ Յակով Միխայլովիչ Սվերդլովի (1885-1919) պատվին։ 1917 թվականի նոյեմբերի 8 (21)-ին Լենինի առաջարկությամբ նա ընտրվել է Համառուսաստանյան ԿԴԿ-ի նախագահ։ Եղել է ՌԽՖՍՀ առաջին սահմանադրությունը կազմող հանձնաժողովի նախագահը։ Մասնակցել է Կոմինտերնի 1-ին կոնգրեսի նախապատրաստմանը։ Թաղված է Կարմիր հրապարակում, Կրեմլի պատի տակ։


== Պատմություն ==
Յալթա քաղաքի ձևավորումը սկսվել է Սվերդլովի փողոցից, որի առաջին անվանումն էր Պոչտովայա։ Հետագայում այն կոչվել է Սիմֆերոպոլի փողոց, իսկ Խորհրդային Միության տարիներին նախ` Կուտուզովի փողոց, այնուհետև ստացել է ներկայիս անվանումը։


== Պատկերասրահ ==

		
		


== Ծանոթագրություններ ==


== Աղբյուրներ ==
Улица Свердлова в Ялте
Подробная карта улица Свердлова, город Ялта со спутника с номерами домов, индекс и маршруты, Яндекс, Гугл карта


== Արտաքին հղումներ ==
г. Ялта, улица Свердлова Archived 2019-04-18 at the Wayback Machine.
Իվան Չուվելև

Իվան Պավլովիչ Չուվելև (ռուս.՝ Иван Павлович Чувелев, 1897, Մոսկվա, Ռուսական կայսրություն - դեկտեմբերի 31, 1942(1942-12-31), Դուշանբե, Տաջիկական ԽՍՀ, ԽՍՀՄ), խորհրդային դերասան։ ՌԽՖՍՀ վաստակավոր արտիստ (1935)։


== Կենսագրություն ==
Իվան Պավլովիչ Չուվելևը ծնվել է 1897 թվականին Մոսկվայում։ 1909-1919 թվականներին Ստրոգանովի անվան ուսումնարանում սովորել է նկարչություն և փորագրում փայտի վրա։
1921 թվականից Ա. Պ. Զոնովի ստուդիայում աշխատել է որպես դերասան և բուտաֆոր-բեմանկարիչ։ Այնուհետև աշխատել է Ն. Մ. Ֆորեգերի արվեստանոցում, Կամերային թատրոնում, «Կապույտ բլուզ» թատրոնում և Վ. Է. Մեյերխոլդի թատրոնում։
Մահացել է 1942 թվականի դեկտեմբերի 31-ին։


== Ծանոթագրություններ ==
(1958) Չանդրա

(1958) Չանդրա (անգլ.՝ Chandra), աստերոիդ աստերոիդների հիմնական գոտում։ Հայտնաբերվել է 1970 թվականի սեպտեմբերի 24-ին Կառլոս Սեսկոյի կողմից Էլ Լիոնսիտոյում։
Միջին հեռավորությունը Արեգակից կազմում է 3,103203 ա. մ., առավելագույնը մոտենում է 2,5822 ա. մ. հեռավորության վրա և հեռանում 3,6243 ա. մ.։ Արեգակի շուրջ մեկ ամբողջական պտույտ է կատարում 1996,7 երկրային օրվա ընթացքում, իր ուղեծրով շարժվելով միջինում 0,180297 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 10,56° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(1958) Չանդրա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Աղդաղ (լեռնագագաթ, Այրիչայ գետ)

Անվան այլ կիրառումների համար տե՛ս՝ Աղդաղ (այլ կիրառումներ)Աղդաղ, լեռնագագաթ Վասպուրականի լեռների կենտրոնական մասում, ջրբաժան գծից արևելք։ Ձգվում է Կարմիր գետի ավազանի Այրիչր գետի ձախ ափի երկայնքով՝ 7-8 կմ երկարությամբ։ Մակու քաղաքից մոտ 40-42 կմ հարավ-արևելք։ Աղդաղը չպետք է շփոթել նույն անունը կրող մի այլ լեռան հետ, որը Մակու քաղաքից գտնվում է 16-17 կմ հարավ-արևմուտք։


== Ծանոթագրություններ ==
Վադիմ Ալեքսեևսկի

Վադիմ Վսեվոլոդովիչ Ալեքսեևսկի, (1917, Խարկով, Խարկովի նահանգ - փետրվարի 12, 2005(2005-02-12), Երևան, Հայաստան), սովետական գիտնական և ինժեներ։ ՀԽՍՀ ԳԱ թդթակից-անդամ (1960)։ ՀԽՍՀ գիտության և տեխնիկայի վաստակավոր գործիչ (1967)։
Ծնվել է հոկտեմբերի 1-ին, Խարկովում։ 1940-ին ավարտել է Մոսկվայի էներգետիկական ինստիտուտը։ 1961-ից Երևանի կոմպլեքսային էլեկտրասարքավորումների համամիութենական գիտահետազոտական ինստիտուտի տնօրենն է։ Ալեքսեևսկու աշխատությունները նվիրված են էլեկտրասարքաշինության մեջ երկմետաղների օգտագործման, սինխրոն գեներատորների, ուժային բաշխիչ տրանսֆորմատորների կատարելագործման հարցերին։ Պարգևատրվել է Լենինի շքանշանով (1966)։ ԽՄԿԿ անդամ 1959 թվականից։


== Երկեր ==
Применение биметаллов в электроаппаратостроении, Е., 1953.


== Ծանոթագրություններ ==
Լոգյոյա

Լոգյոյա (նորվ.՝ Lågøya), կղզի է Նորվեգիայի Շպիցբերգենի կղզեխմբում, որը գտնվում է երկրի հյուսիսարևմտյան հատվածում։ Զբաղեցնում է 103.52 հա մակերես։ Մարդկանց կողմից կղզին շատ քիչ է այցելվում։ Կղզու ամենաբարձր կետը ծովի մակերևույթից ընդամենը 57 մետր է։
Կղզին առաջին անգամ քարտեզագրել է մոսկովյան կազմակերպություններից մեկը 1625 թվականին։ Կղզու անունը դրել է հայտնի հետազոտող Ուիլյամ Սկորբին 1820 թվականին։


== Պատկերասրահ ==

		
		
		
		
		


== Տես նաև ==
Նորվեգիայի կղզիներ


== Ծանոթագրություններ ==


== Արտաքին հղումներ ==
Place names in Norwegian polar areas Archived 2016-05-06 at the Wayback Machine. (չաշխատող հղում)
Ֆեստիո

Ֆեստիո (ֆր.՝ Festieux), կոմունա Ֆրանսիայում, գտնվում է Պիկարդիայի մարզում։ Կոմունայի դեպարտամենտը Էնան է։ Մտնում է Լան 2 կանտոնի կազմի մեջ։ Կոմունայի շրջանը՝ Լան:
Կոմունայի INSEE կոդը՝ 02309:


== Բնակչություն ==
2010 թվականի տվյալներով՝ համայնքի բնակչությունը 604 մարդ էր։ 


== Տնտեսություն ==
2010 թվականին համայնքի 391 աշխատունակ (15-64 տարեկան) բնակիչներից 300-ը տնտեսապես ակտիվ էին, 91-ը՝ ոչ ակտիվ (ակտիվության ցուցանիշը կազմել է 76,7 %, 1999 թվականին եղել է 65,7%)։ 300 տնտեսապես ակտիվ բնակիչներից աշխատում էին 253-ը (140 տղամարդ և 113 կին), գործազուրկ էին 47 մարդ (18 տղամարդ և 29 կին)։91 տնտեսապես ոչ ակտիվ բնակիչներից 25-ը եղել են աշակերտներ կամ ուսանողներ, 30-ը՝ թոշակառուներ, 36-ը տնտեսապես ոչ ակտիվ էին այլ պատճառներով:


== Տես նաև ==
Ֆրանսիայի շրջանների ցանկ


== Ծանոթագրություններ ==


== Արտաքին հղումներ ==
Վիճակագրության ազգային ինստիտուտ, Ֆեստիո (ֆր.)
Մակսատիխայի շրջան

Մակսատիխայի շրջան (ռուս.՝ Максатихинский район), մունիցիպալ շրջան Ռուսաստանի Դաշնության Տվերի մարզում։
Ստեղծվել է 1929 թվականին։ Վարչական կենտրոնը՝ Մակսատիխա։


== Աշխարհագրություն ==
Շրջանի տարածքի մակերեսը կազմում է 2766 կմ²։


== Բնակչություն ==
2011 թվականի մարդահամարի արդյունքներով շրջանում բնակվում էր 16618 մարդ։ Բնակչության խտությունը կազմում էր 6,01 մարդ/կմ²։


== Ծանոթագրություններ ==


== Արտաքին հղումներ ==
Ռուսաստանի Կառավարության կայք. Տարածաշրջանների մասին տարաբնույթ տեղեկություններ։ Անհրաժեշտ է փնտրել ըստ շրջանի անվանման։ (ռուս.)
Ռուսաստանի օրհներգ

Ռուսաստանի պետական օրհներգը (ռուս.՝ Государственный гимн Российской Федерации, նրա պաշտոնական պետական խորհրդանիշերից է՝ դրոշի և զինանշանի հետ մեկտեղ։


== Օրհներգի տեքստը ==
Էդեր

Էդեր Սիտադին Մարտինս (պորտ.՝ Éder Citadin Martins, նոյեմբերի 15, 1986(1986-11-15), Lauro Müller, Santa Catarina, Սանտա Կատարինա, Բրազիլիա), իտալացի ֆուտբոլիստ բրազիլական արմատներով, «Ինտերնացիոնալի» և Իտալիայի հավաքականի հարձակվող։


== Ակումբային կարիերա ==
Էդերը իր առաջին պրեֆեսիոնալ ակումբում անցկացրել է 1 հանդպիում, դա բրազիլական «Կրիսիումում» ակումբն էր։ 2005-06 մրցաշրջանում միացել է իտալական «Էմպոլի» ակումբի երիտասարդական թիմին։ Առաջին թիմում Էդերը նորամուտը նշեց հաջորդ մրցաշրջանում՝ 2007 թվականի մարտի 18-ին կայացած «Լացիոյի» դեմ խաղում։ Իր նորամուտի տարում ընդհանուր անցկացրեց 5 հանդիպում։ 2007-08 մրցաշրջանում Էդերը հրավեր է ստացել ակումբի երիտասարդական թիմից, իսկ ձմռանը վարձավճարով տեղափոխվել «Ֆրոզինոնե», որտեղ իրեն լավ է դրսևորել։ 2008 թվականի ամռանը «Ֆրոզինոնեն» «Էմպոլիից» գնեց Էդերին և պաշտպան Նիկոլ Ասկոլիին։ 2008-09 մրցաշրջանը հարձակվողը անցկացրեց ուղղակի հրաշալի, խփելով 15 գոլ։ Հետո վերադարձել է «Էմպոլի», որտեղ մեկ մրցաշրջաանում խփել է 27 գոլ։ 2010-11 և 2011-12 մրցաշրջանները Էդերը անցկացրել է Սերիա A-ի «Բրեշիա» և «Չեզենե» ակումբներում։ 2012 թվականին դարձել է «Սամպդորիայի» ֆուտբոլիստ։


== Կարիերան հավաքականում ==
Էդերը ունի իտալական քաղաքացիություն, որը նրան իրավունք է տալիս հանդես գալու Իտալիայի հավաքականում։ 2015 թվականի մարտի 21-ին Իտալայի հավաքականում հանդես գալու առաջին հրավերն է ստացել։


== Ծանոթագրություններ ==


== Արտաքին հղումներ ==
Պրոֆիլը transfermarkt.com կայքում(անգլ.)
Ելույթների վիճակագրությունը Topforward-ում (անգլ.)
Էրիչե

Էրիչե (իտալերեն՝ Erice) կոմունա Իտալիայում, Սիցիլիայի մարզում՝ Տրապանի գավառում։
Բնակչությունը կազմում է 28 684 մարդ, բնակչության խտությունը կազմում է 606 մարդ/կմ²։ Զբաղեցնում է 47 կմ² մակերես տարածք։
Փոստային ինդեքսն է՝ 91016։ Հեռախոսային կոդը՝ (+39) 0923։


== Ժողովրդագրություն ==
Բնակչության փոփոխություն։


== Համայնքի վարչակազմ ==
Հեռախոսահամար՝ 0923 502111
Էլեկտրոնային փոստ՝ info@comune.erice.tp.it
Պաշտոնական կայք։ http://www.comune.erice.tp.it


== Արտաքին հղումներ ==
http://www.comune.erice.tp.it/ (իտալ.)
http://www.istat.it/english/ Archived 2009-12-07 at the Wayback Machine.
Սասիկ (այլ կիրառումներ)

Սասիկ, կարող է վերաբերել՝

Սասիկ - գյուղ Արևմտյան Հայաստանում, Բիթլիսի վիլայեթի Տատիկի գավառակում, Բիթլիս քաղաքի մոտակայքում, գետափին՝ փարթամ այգիների մեջ
Սասիկ - խոշոր և աղի լիճ Ղրիմի թերակղզում, տեղաբաշխված է Եվպատորիա և Սակի քաղաքների միջև
Սասիկ - լիճ Օդեսայի մարզում
Լուկովո (գյուղ, Թելմանովսկի շրջան)

Անվան այլ կիրառումների համար տե՛ս՝ ԼուկովոԼուկովո (ուկրաիներեն՝ Лукове), գյուղ Ուկրաինայի Դոնեցկի մարզի Թելմանովսկի շրջանում։
2001 թվականի տվյալներով Լուկովո գյուղում բնակվում էր 510 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Ապլասաթ Մամիկոնյան

Ապլասաթ Մամիկոնյան (11-րդ դար - 1112), հայ իշխան և զորավար։
Տարոնի իշխան Տաճատ Մամիկոնյանի որդին, սերվում է Մամիկոնյան-Թոռնիկյանների իշխանական տոհմից։


== Կենսագրություն ==
1108 թվականին իր բազմաթիվ հեծյալներով օգնության է գնացել Գող Վասիլին և նրա հետ միասին ջարդել սելջուկներին։ Երկրորդ անգամ օգնության է հասել Եդեսիայի Բալդուինը և Թլպաշարի Ջոսլին կոմսերին, ապա երեքով արշավել են Խառանի վրա, որը այն ժամանակ պարսիկների ձեռքում էր։ Թշնամու բազմությունից վախենալով՝ Բալդուինը և Ջոսլինը փախչում են մարտի դաշտից, մենակ թողնելով Ապլասաթին թշնամու առաջ։ Ապլասաթը տեսնելով վտանգը և իր զորքի անխուսափելի կորուստը, չկորցնելով իրեն՝ կատաղորեն հարձակվում է նրանց վրա, փախուստի մատնում և հաղթական վերադառնում Գող Վասիլի մոտ։ 1112 թվականին սելջուկները մեծ բազմությամբ արշավում են Կիլիկիա՝ Թորոս Ա-ի դեմ։ Թորոսը իրեն օգնական է վերցնում իր եղբորը՝ Լևոնին և Տիգրան ու Ապլասաթ իշխաններին։ Ճակատամարտում հայոց զորքը ջարդվում է, Տիգրանը և Ապլասաթը զոհվում են, բայց Լևոնը չկորցնելով իրեն, մեծ ջարդ է տալիս թշնամուն։ Սելջուկները թողնելով մարտի դաշտը խուճապահար փախչում են։


== Ծանոթագրություններ ==
Ռյաբովո (այլ կիրառումներ)

Ռյաբովո, կարող է վերաբերել՝

Ռյաբովո - քաղաքատիպ ավան Ռուսաստանի Լենինգրադի մարզի Տոսնենսկի շրջանի կազմում։
Ռյաբովո - գյուղ Ռուսաստանի Ուդմուրթական հանրապետության Ուվինսկի շրջանի կազմում։
Ռյաբովո - գյուղ Ռուսաստանի Ուդմուրթական հանրապետության Ուվինսկի շրջանի կազմում։
Վուլպիքս

Վուլպիքս, պոկեմոն Նինթեմդոից։ Ունի զարգացման երկու ձև։ Առաջին ձևը Վուլպիքսն է, որը զարգանալով դառնում է Նինթելս։ Զարգացման ժամանակ հատկությունները չեն փոխվում։ Վուլպիքսը ամենաարագ պոկեմոններից է։ Նրա մոտ բարձր է հատկապես գրոհը և արագությունը։ Ընդհանուր հասակը կազմում է 60 սմ, իսկ քաշը 9,9 կգ։ Հիմնական հատկոությունները սյուներով գրոհն է և արագության տակ հասրվածը։ Նրա մարզիչը Բրուքն է։


== Անվանում ==
Պոկեմոնի անգլերեն անվանումը թարգմանաբար նշանակում է հրաբուխ, իսկ բնօրինակ ճապոներեն անվանումը նշանակում է աղվես։ Պոկեմոն Կարմիր և կապույտում նա հաճախ անվանվում է նաև կրակի աղվես (Fire Fox)։


== Ծագում ==

Վուլպիքսը աղվես է, որը հաճախ նաև դառնում է հրե աղվես։


== Զարգացում ==
Վուլպիքսը ունի զարգացման երկու ձև։ Առաջին ձևը Վուլպիքսն է, որը Fire ston-ի միջոցով դառնում է Նինթելս։ Ըստ տեսակի կրակ պոկեմոն է։


== Ազդեցություն ==
Պոկեմոնի վրա մեծ ազդեցություն ունի ջուր, քար և հող տեսակները։


== Վիճակագրություն ==
Ստատիկա

HP (նվազագույն՝ 280)
գրոհ (նվազագույն՝ 199)
պաշտպանություն (նվազագույն՝ 196)
գրոհի արագություն (նվազագույն՝ 251)
պաշտպանության արագություն (նվազագույն՝ 218)
ցատկ  (նվազագույն՝ 251)


== Տես նաև ==
Չարմանդեր
Նինթելս


== Ծանոթագրություններ ==


== Արտաքին հղումներ ==
Պոկեդեքս
Սրեդնի Պոստոլ

Սրեդնի Պոստոլ (ռուս.՝ Средний Постол), գյուղ Ռուսաստանի Ուդմուրթական հանրապետության Զավյալովսկի շրջանի կազմում։
Բնակչությունը 2003 թվականին գրանցված տվյալներով կազմում էր 612 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Կեռասի (գյուղ, Լոհուսուու շրջան)

Կեռասի (էստ․՝ Kärasi), գյուղ Էստոնիայի Իդա-Վիրումաա նահանգի Լոհուսուու շրջանում։
2011 թվականի տվյալներով գյուղում բնակվում էր 45 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Միքայել Հարությունյան (դերասան)

Անվան այլ կիրառումների համար տե՛ս՝ Միքայել Հարությունյան (այլ կիրառումներ)Միքայել Հարությունի Հարությունյան (հունիսի 6, 1930(1930-06-06), Հիլիս, Արցախ - մայիսի 9, 2008(2008-05-09), Ստեփանակերտ, Արցախ), խորհրդային և հայկական կինոյի ու թատրոնի դերասան։ ՀՀ վաստակավոր արտիստ (2004)։


== Կենսագրություն ==
Միքայել Հարությունյանը ծնվել է 1930 թվականի հունիսի 6-ին Լեռնային Ղարաբաղի Հիլիս գյուղում։ 1947 թվականից՝ Ստեփանակերտի Գորկու անվան դրամատիկական թատրոնի դերասան։
Մահացել է 2008 թվականի մայիսի 9-ին Ստեփանակերտում։


== Դերերը թատրոնում ==


== Ֆիլմագրություն ==


== Ծանոթագրություններ ==
Վեսպելյա դե Գայա

Վեսպալյա-դե-Գայա(իսպ.՝ Vespella de Gaià)- մունիցիպալիտետ Իսպանիայում, գտնվում է Տարրագոն նահանգում, Կատալոնիա ինքնավար համայնքում։ Մունիցիպալիտետը գտնվում է Տարրագոնես շրջանում։ Զբաղեցնում է 18կմ²։ Ունի 418 մարդ բնակչություն (ըստ 2010 թվականի)։


== Արտաքին հղումներ ==
Պաշտոնական կայք
Información general
Datos estadísticos
Յոզեֆ Օբերբաուեր

Յոզեֆ (Իոսիֆ) Օբերբաուեր (բուլղար․՝ Йозеф (Йосиф) Себастиан Обербауер, 1853, Սանկտ Լեոնհարդ, Տիրոլ, Ավստրիական կայսրություն - 26 ապրիլի, 1926, Սոֆիա, Բուլղարական թագավորություն), ավստրիական ծագմամբ բուլղարացի ինժեներ և նկարիչ։


== Կենսագրություն ==
Յոզեֆ Օբերբաուերը ծնվել է Ավստրիական կայսրության Տիրոլ նահանգի Սանկտ Լեոնհարդ քաղաքում (ներկայում՝ Ավստրիա), պետական պաշտոնյայի ընտանիքում։ Հայրենի քաղաքում սովորել է տարրական դպրոցում, ապա Ինսբրուքում ավարտել է միջնակարգ դպրոցը։ Ունենալով նկարչական տաղանդ՝ Յոզեֆ Օբերբաուրը երազում էր ստանալ նկարչական կրթություն, սակայն հայրը պնդում է, որ նա ստանա ինժեների մասնագիտություն, և Յոզեֆ Օբարբաուերն ընդունվում է Գրացի համալսարան։ Երեք տարի անց մահանում է Յոզեֆ Օբերբաուրի հայրը, և նրա ընտանիքը հայտնվում է ֆինանսական ծանր վիճակում։ Յոզեֆ Օբերբաուերը որոշում է Գրացի քաղաքապետարանին վաճառել իր մի քանի ջրանկարները, որոնցում պատկերված էին քաղաքային տեսարաններ Գրացից։ Տեսնելով Յոզեֆ Օբերբաուերի տաղանդը՝ նրան առաջարկում են ուսումը շարունակել Վիեննայի Գեղարվեստի ակադեմիայում։ Երկու տարի սովորելուց հետո Օբերբաուերը կրկին ստիպված է լինում կիսատ թողնել ուսումը ֆինանսական խնդիրների պատճառով։ Որոշ ժամանակ նա աշխատել է որպես ուսուցիչ՝ փորձելով շարունակել ուսումը, սակայն դա անել նրան չի հաջողվել։
1889 թվականին Յոզեֆ Օբերբաուերը վերադարձել է Սոֆիա, աշխատել քաղաքապետարանում՝ մասնակցելով քաղաքի առաջին կադաստրային քարտեզի ստեղծման աշխատանքներին։ Հետագայում նա մի կարճ ժամանակ աշխատել է Բուլղարական երկաթգծի շինարարությունում և կրկին աշխատանքի է անցել Սոֆիայի քաղաքապետարանում, որտեղ աշխատել է մինչև իր կյանքի վերջը։
Ութ նկարիչների խմբի կազմում Յոզեֆ Օբերբաուերը մասնակցել է «Խոնարհվի՛ր, Բուլղարիա՛, այն գերեզմաններին, որոնցով ծածկված ես» ալբոմի ստեղծմանը։
Յոզեֆ Օբերբաուերը մահացել է 1926 թվականին Սոֆիայում։
Յոզեֆ Օբերբաուերն ամուսնացած է եղել և ունեցել է մեկ որդի՝ Իոսիֆը, և երեք դուստր՝ Եկատերինան, Ֆրիդան ու Աննան։
Սոֆիայի Լոզենեց շրջանի փողոցներից մեկը կրում է Յոզեֆ Օբերբաուերի անունը։ Նրա անունով է կոչվել նաև Սոֆիայի Ամերիյան քոլեջում տրվող կրթաթոշակը։


== Աշխատանքներ ==
Յոզեֆ Օբերբաուերը թողել է գեղանկարչական մեծ ժառանգություն։ Իր նկարներում նա արտացոլել է Սոֆիայի կերպարը՝ հին քաղաքի փողոցները, եկեղեցիներն ու վանքերը, որոնցից շատերը չեն պահպանվել մինչև մեր օրերը։ Նրա ջրանկարներում պատկերված են նաև Ռիլայի վանական համալիրը, ինչպես նաև տեսարաններ Նեսեբիր, Կյուստենդիլ, Մազարաչևո, Պլովդիվ, Կոպրիվշտիցա քաղաքներից։

Աշխատանքներ
		
		
		
		


== Ծանոթագրություններ ==


== Արտաքին հղումներ ==
Joseph Oberbauer (անգլ.)
Joseph OBERBAUER (XIXE SIÈCLE) MARCHÉ EN TURQUIE A MARKET IN TURKEY (անգլ.)
Լրտեսների երեխաները

Լրտեսների երեխաները (անգլ. Spy Kids), արկածային ֆիլմ, կինոսերիալի առաջին մաս։ Սցենարիստն ու ռեժիսորն է Ռոբերտ Ռոդրիգեսը։ Ֆիլմի պրեմիերան ԱՄՆ-ում եղել է 2001 թվականի մարտի 30-ին, իսկ սեպտեմբերի 28-ին հրատարակվել են DVD և VHS տարբերակներով։


== Սյուժե ==
Գրիգորիոն և Ինգրիդ Կորտեսը՝ նախկին թաքուն գործակալները, ովքեր սիրում էին միմյանց, ամուսնացել են և ունեցել են երեխաներ։ Նրանց երեխաները՝ Կարմենն ու Ջունին, ոչինչ չէին իմացել ծնողների անցյալի մասին։ Բայց ծնողները, որոշ ժամանակ անց, պարտավորվեցին վերադառնալ իրենց աշխատանքին։ Այն գործակալությունում, որտեղ աշխատում էր Գրիգորիոն, կորել էին մի քանի լավ լրտեսներ։ Բոլոր կասկածները տանում էին դեպի հաղորդավար Ֆեգան Ֆլուպը։ Երեխաները, իմանալով այս ամենի մասին, փորձում են փրկել իրավիճակը։ Նրանք կարողանում են հասնել Ֆլուպի ամրոց, որտեղ գերեվարվել էին նրանց ծնողները։ 
Հետո պարզվում է, որ Ֆլուպը ոչնչում մեղավոր չէր, և այն ինչ-որ տեղի էր ունեցել Մինիոնի (Գրիգորիոյի նախկին կոլեգիա) ձեռքի աշխատանքն էր։ Նա պատվեր էր ստացել երեխա-լրտեսների զորք ստեղծելու համար, իսկ լրտեսները գերեվարվել էին փորձերի համար։ Երեխաները պետք է խանգարեին չարագործներին և փրկեին իրենց ծնողներին։


== Դերերում ==
Դերիլ Սաբարա- Ջունի Կորտես
Ալեքսա Վեգա- Կարմեն Կորտես
Անտոնիո Բանդերաս- Գրիգորիո Կորտես
Կարլա Գուջինո- Ինգրիդ Կորտես
Դեննի Տրեխո- Իսիդոր Մաչետե Կորտես
Ալան Կամինգ- Ֆեգան Ֆլուպ
Տոնի Շալուբ- Ալեքսանդր Մինիոն
Չիչ Մարին- Ֆելիքս Գամ
Տերի Հետչեր- Միսս Գրադենկո
Ջորջ Քլունի- Դևլին
Ռոբերտ Պատրիկ- Միստեր Լիսպ
Մայկ Ջաջ- Դոնագոն/Դոնամայտ


== Տես նաև ==
Լրտեսների երեխաները 2. Անիրականալի հույսերի կղզին
Լրտեսների երեխաները 3. Խաղը վերջացրած է
Լրտեսների երեխաները 4D


== Ծանոթագրություններ ==


== Արտաքին հղումներ ==
Ֆիլմի էջը Allmovie կայքում
Լրտեսների երեխաները(անգլ.) ֆիլմը Internet Movie Database կայքում
Մեյրա

Մեյրա (ֆր.՝ Meyras), համայնք Ֆրանսիայի Օվրեն-Ռոն-Ալպեր մարզի Արդեշ գավառում։
Բնակչությունը 2008 թվականի դրությամբ կազմում է 832 մարդ, բնակչության խտությունը` 67.59 մարդ/կմ²։ Բնակավայրը զբաղեցնում է 12.31 կմ² տարածք։


== Աշխարհագրություն ==
Գտնվում է Փարիզ քաղաքից 490 կմ հարավ, Լիոն քաղաքից` 130 կմ հարավ, Պրիվա քաղաքից` 27 կմ արևմուտք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 523 աշխատունակ (15-64 տարեկան) բնակիչ, որոնցից ակտիվ էին 353-ը, իսկ ոչ ակտիվները` 170։ Ակտիվության ցուցանիշը կազմում է 67,5 %։ 353 աշխատունակ մարդկանցից աշխատել է 310 անձ (165 տղամարդ և 145 կին)։ Գործազուրկ են եղել 43 անձ (18 տղամարդ և 25 կին)։ 170 անաշխատունակներից 36-ը եղել են աշակերտներ կամ ուսանողներ, 66-ը` թոշակառուներ, իսկ 68-ը չեն աշխատել տարբեր պատճառներով։


== Տես նաև ==
Արդեշ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Սոբեր

Սոբեր (իսպ.՝ Sober), բնակավայր և մունիցիպալիտետ Իսպանիայում։ Գտնվում է Լուգո պրովինցիայում (Գալիսիա ինքնավար համայնքում)։ Մունիցիպալիտետը գտնվում է Տեռա դե Լեմոս շրջանում։ Տարածքը կազմում է 134 կմ² Բնակչությունը՝ 2599 մարդ (2010 թվականի տվյալներով)։ Հեռավորությունը պրովինցիայի վարչական կենտրոնից 77 կմ է։


== Արտաքին հղումներ ==
Պաշտոնական կայք(չաշխատող հղում)
Página de Sober en diputacionlugo.org(չաշխատող հղում)
Պատմության փիլիսոփայություն

Պատմության Փիլիսոփայություն, փիլիսոփայական գիտակարգ, որն ընդգրկում է մարդկային մշակույթի պատմության քննությունը և պատմական պրոցեսի մեկնաբանությունը։ «Պատմության Փիլիսոփայություն» տերմինն առաջինն օգտագործել է Ֆ․ Վոլտերը, սակայն այդ գիտակարգի արմատները հասնում են միջնադար (Օգոստինոս, Յոախիմ դե Ֆլորիս); Պատմության Փիլիսոփայության ծաղկումը կապվում է Վերածնության դարաշրջանի հետ (Պետրարկա), երբ անցյալի իմաստավորման անհրաժեշտությունը դառնում է եվրոպական հոգու հանապազօրյա պաթոսը։ Այս անհրաժեշտությունը գագաթնակետին է հասել Զ․ Վիկոյի ուսմունքում, որը համարվում է արդի Պատմության Փիլիսոփայության հիմնադիրը։ Վիկոյից հետո առաջ են եկել մի շարք ինքնատիպ տեսություններ, և այդ ժամանակից ի վեր Պատմության Փիլիսոփայությունը կենտրոնական նշանակություն է ձեռք բերել հումանիտար գիտությունների համակարգում։ Ժ․ Ա․ Կոնդորսեն զարգացրել է առաջնթացի տեսությունը, Շ․ Մոնտեսքյոն և Ժան Ժակ Ռուսոն ընդգծել են աշխարհագրական և հասարակական միջավայրի դերը, Յո․ Հերդերը հաստատել է պատմական զարգացման միասնականությունը և այդ զարգացման օրենքների բացահայտման անհրաժեշտությունը, պատմության ներքին ռիթմերի հզոր դիալեկտիկա է առաջարկել Գ․ Հեգելը, երևան է եկել պատմահամեմատական մեթոդը։ XIX դարի 2-րդ կեսից հայեցողական ըմբռնումները իրենց տեղը զիջել են էմպիրիկ մոտեցմանը, որին դուրս է մղել քննադատական մեթոդը։ XX դարի բնորոշ է բոլոր նշված ուղղությունների միաժամանակյա վերածնունդը։ Այսպես, Օգոստինոսի աստվածաբանական տեսակետը, անցնելով գերմանիայի հայեցողական մտքի պրիզմայով, վերակենդանացել է քրիստոնեական մետաֆիզիկական Պատմության Փիլիսոփայության մեջ (Ն․ Ա․ Բերդյաե, ժ․ Մարիտեն, Կ․ Լյովիթ և ուրիշներ)։ Վիկոյի շրջապտույտի գաղափարը խեղաթյուրված մեկնաբանվել է Օ․ Շպենգլերի և Ա․ Թոյնբիի գործերում։ Այս շարքում կարելի է նշել նաև նեոկանտականության Բադենյան դպրոցի առաջ քաշած պատմական նյութի մշակման իդիոգրաֆիկական մեթոդը, Վ․ Դիլթեյի «պատմական բանականության քննադատությունը», Հեգելի դիալեկտիկայի հարությունը Բ. Կրոչեի համակարգում, առաջընթացի գաղափարի բացարձակացումից ելնող (Հ․ Սպենսեր, Օ․ Կոնտ) և հետագայում այդ գաղափարը պատմաբանների բացատրողական հնարքին հանգեցնող (Կ․ Պոպեր) պոզիտիվիզմը են։ Պատմական մատերիա֊ էիդմը, որը որոշ իմաստով կարելի է համարել մարքսիստական պատմության փիլիսոփայություն, արմատապես հաղթահարել է պատմության փիլիսոփայության մտահայեցողական մոտեցումը, պատմությունից դուրս մղել գերբնականը և արտապատմականը։ Այն պատմության փիլիսոփայության ըմբռնումներին հակադրում է մարդկանց ստեղծագործական ինքնագործունեությունը, գտնելով, սակայն, որ պատմության հիմքում ընկած են օբյեկտիվ օրինաչափություններ։
Պոկրովսկի շրջան

Անվան այլ կիրառումների համար տե՛ս՝ Պոկրովսկի շրջան (այլ կիրառումներ)Պոկրովսկի շրջան (ուկրաիներեն՝ Покровський район), շրջան Ուկրաինայի Դոնեցկի մարզում։
Ստեղծվել է 1923 թվականին։ Վարչական կենտրոնը՝ Պոկրովսկ։


== Աշխարհագրություն ==
Շրջանի տարածքի մակերեսը կազմում է 1316 կմ²։


== Բնակչություն ==
2001 թվականի մարդահամարի արդյունքներով շրջանում բնակվում էր 37384 մարդ։ Բնակչության խտությունը կազմում էր 28,41 մարդ/կմ²։


== Ծանոթագրություններ ==


== Արտաքին հղումներ ==
Ուկրաինայի Պետական վիճակագրական ծառայության կայքը (ուկր.)
Պարցիալ ճնշում

Անվան այլ կիրառումների համար տե՛ս՝ Ճնշում (այլ կիրառումներ)Պարցիալ ճնշում (լատ.՝ partialis- մասնակի, pars (partis)-մաս), մասնական ճնշում, որը կունենար գազային խառնուրդի կազմի մեջ մտնող գազը, եթե այն զբաղեցներ խառնուրդի ծավալին հավասար ծավալ նույն ջերմաստիճանում։ Գազերի խառնուրդի ընդհանուր ճնշումը հավասար է խառնուրդի առանձին բաղադրիչների պարցիալ ճնշումների գումարին։ Պարցիալ ճնշումը որոշում է տվյալ գազի դիֆուզիայի, աբսորբման, լուծման և տվյալ գազի համար թափանցելի միջնորմով բաժանված համակարգի մասերի միջև գազի բաշխումը։
Պարցիալ ճնշումն արտահայտվում է հետևյալ իզոթերմային առնչությունների միջոցով՝

  
    
      
        
          
            
              V
              
                x
              
            
            
              V
              
                t
                o
                t
              
            
          
        
        =
        
          
            
              p
              
                x
              
            
            
              p
              
                t
                o
                t
              
            
          
        
        =
        
          
            
              n
              
                x
              
            
            
              n
              
                t
                o
                t
              
            
          
        
      
    
    {\displaystyle {\frac {V_{x}}{V_{tot}}}={\frac {p_{x}}{p_{tot}}}={\frac {n_{x}}{n_{tot}}}}
  ,որտեղ

Vx-ն առանձին գազային բաղադրիչի (X) մասնական ծավալն է,
Vtot-ը՝ գազային խառնուրդի լրիվ ծավալը,
px-ը՝ X գազի մասնական ճնշումը,
ptot֊ը՝ գազային խառնուրդի լրիվ ճնշումը,
nx֊ը՝ X գազի նյութի քանակը,
ntot֊ը՝ գազային խառնուրդի լրիվ նյութի քանակը։